Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 1990. évi CXI. törvény az adózás rendjérõl
Paragraph Index: 1441

16. sor: Tárgyévi (tárgyidõszaki) eredményszemléletû bevétel Ebben a sorban a tárgyévi, illetve évközi adatszolgáltatás esetén a tárgyidõszaki gazdasági-pénzügyi tevékenységek, illetve események után keletkezõ, az államháztartást megilletõ, ténylegesen is beszedhetõ közteher-bevétel összegét kell szerepeltetni. Ezt úgy kell meghatározni, hogy a tárgyévre, tárgyidõszakra vonatkozó bevallások, kivetések (ügyletek) szerinti közteher-befizetési kötelezettséget mérsékelni kell azzal az öszszeggel, amely a tárgyidõszakban jogutód nélkül megszûnt vagy felszámolt szervezetek tárgyévre, tárgyidõszakra elõírt befizetési kötelezettségébõl nem fizetettek meg (és vélelmezhetõ, hogy sohasem fognak már megfizetni.) Az eredményszemléletû számbavételhez az adó-, járulék- és adójellegû bevételeket abban az idõszakban kell számba venni, amikor a fizetési kötelezettséget keletkeztetõ tevékenység, a tranzakció vagy más esemény ténylegesen megtörténik. Annak érdekében azonban, hogy az eredményszemléletû bevétel az államháztartás számára ténylegesen is realizálható, és mindössze csak idõbeni eltolódással megszerezhetõ jövedelemként legyen számba vehetõ, a bevallott, kivetett adókötelezettségeket korrigálni kell a megszûnés, felszámolás miatt várhatóan soha nem realizálódó adók összegével. A 16. sorban szereplõ tájékoztató adat az államháztartásra vonatkozó hazai és nemzetközi statisztikai adatszolgáltatások teljesítését segítik elõ. A makrogazdasági statisztikai számításokban, a kormányzati szektor hiányának és adósságának EU-kritériumok szerinti meghatározásában az adó- és járulékbevételeket ún. eredményszemléletben kell meghatározni. A nemzeti számlák módszertanában erre a következõ leírások szerepelnek. A nemzeti számlákban minden adót annak esedékességekor kell elszámolni, tehát abban az idõpontban, amikor azok a tevékenységek, gazdasági mûveletek vagy más események végbemennek, amelyek az adókötelezettség keletkezéséhez vezetnek. Vannak azonban olyan gazdasági tevékenységek, tranzakciók vagy események, amelyek után bár az adózási szabályok szerint adót kellene fizetni, ez azonban nem jut az adóhatóság tudomására. Nem lenne reális azt feltételezni, hogy ezek a rejtett tevékenységek, gazdasági mûveletek vagy események után pénzügyi eszközök illetve kötelezettségek keletkeznének. Ezért a nemzeti számlákban elszámolt adók összegét csak az adókivetéssel, bevallással vagy más módon, pl. értékesítéskor kiállított számlával, vámbevallással bizonylatolt összeg jelenti. Ezek a bizonylatok az adó megfizetésekor megszûnõ adófizetõi kötelezettség keletkezéséhez vezetnek. Az eredményszemlélettel összhangban az adók elszámolásának idõpontja az az idõpont, amikor az adókötelezettség keletkezik. Például a kibocsátás értékesítése, továbbadása vagy felhasználása esetén fizetendõ adót akkor kell elszámolni, amikor az értékesítés, az átadás vagy a felhasználás megtörténik, s ez nem szükségszerûen egyezik meg azzal az idõponttal, amikor az adóhatóság arról tudomást szerez, az adókivetés megtörténik, az adó esedékessé válik, vagy az adót ténylegesen megfizetik. Némi rugalmasság azonban - gyakorlati okokból - megengedhetõ, például a jövedelmekbõl a kifizetéskor levonásra kerülõ adók regisztrálása idõpontja esetében. Esetenként a ténylegesen megfizetett adóösszeg lényegesen és rendszeresen eltérhet a fizetendõ adók összegétõl. Oly mértékben, hogy a fizetendõ adókat nem érdemes teljes egészében pénzügyi kötelezettségeknek kezelni. Ilyen esetekben elemzési és gazdaságpo- litikai döntéshozatali célokra relevánsabb, ha figyelmen kívül hagyjuk a meg nem fizetett adókötelezettségeket, és csak a ténylegesen megfizetett adókat számoljuk el. A ténylegesen megfizetett adókat azonban továbbra is eredményszemléletben kell elszámolni abban az idõpontban, amikor az adókötelezettségek keletkezését elõidézõ események megtörténtek.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes